எவன் ஒருவன் அறுசுவை நிறைந்த உணவை எடுத்துக்கொள்கிறானோ அவன் ஆரோக்கியமாக இருக்கிறான். மாம்பழம் அதிகம் சாப்பிடும் போது, கபம் என்னும் ஒட்டு தன்மை உள்ள பொருள் உடலில் அதிகமாகிறது. அதை தவிர்க்கும் பொருட்டு நாவல் பழத்தை நாம் உண்ணலாம். மாம்பழத்தையும் நாம் தவிர்க்கக் கூடாது, என்பதற்காகவே இயற்கை நாவல் கொடையை அளித்திருக்கிறது. நாவல் மரத்தின் பட்டை, விதை, நாவல் பழக்கொட்டை ஆகியவை மருத்துவ குணம் உடையது. நாவல் இலை மாதவிடாய் காலங்களில் பெண்களுக்கு ஏற்படும் ரத்தப் போக்கை கட்டுப்படுத்தும். வாய் புண்ணால் ஏற்படும் ரத்தக் கசிவை சரி செய்யும் ஆற்றல் கொண்டது. நாவல் பழத்துடன் உப்பு சேர்த்து சாப்பிட்டால் உடலில் உள்ள வாதத்தை கட்டுப்படுத்தும். நாவல் இலை, மாவிலை சேர்த்து கொதிக்கவைத்து வடிகட்டி தேன் கலந்து சாப்பிட்டால், ரத்தக்கசிவு பிரச்சனை உள்ளவர்களுக்கு நல்ல தீர்வாக இருக்கும்.